DOCUMENTE NECESARE ÎN VEDEREA ASIGURĂRII PENTRU CONCEDII MEDICALE ȘI INDEMNIZAȚII DE ASIGURĂRI SOCIALE
Persoanele fizice prevăzute la art. 1 alin (2) din OUG 158/2005 pot opta pentru a încheia un contract de asigurare facultativ pentru concedii și indemnizații de asigurări sociale de sănătate (Anexa 2 din Ordinul 15/2018/1311/2017) cu casa de asigurări de sănătate la care sunt luate în evidență ca persoane asigurate în sistemul de asigurări sociale de sănătate (conf. Legii 95/2006) în baza declarației fiscale depuse în vederea plății contribuției de asigurări sociale de sănătate, potrivit art. 170 alin. (1), art. 174 alin. (6) și art. 180 alin. (2) si (3) din Legea nr. 227/2015 privind Codul fiscal, cu modificările și completările ulterioare, și să plătească lunar contribuția prevăzută la art. 3 alin. (3) din Ordonanța de urgență a Guvernului nr. 158/2005, aprobată cu modificări și completări prin Legea nr. 399/2006, cu modificările și completările ulterioare, până la data de 25 inclusiv a lunii următoare celei pentru care se datorează.
 

Contractul de asigurare la concedii și indemnizații de asigurări sociale de sănătate se poate descărca de pe site-ul http://www.casan.ro/casdj/page/concedii-medicale.htmlși cuprinde 2 tipuri de asigurare:

 

1. Asigurare pentru concedii medicale și indemnizații prevăzute la art. 2 alin (1) lit a), b) și d) din OUG 158/2005 cu o valoare a venitului asigurat în contract cuprinsă între salariul minim brut pe țară și limita maximă de 3 salarii minime brute pe țară.

2. Asigurare pentru concedii medicale și indemnizații pentru maternitate prevăzute la art. 2 alin (1) lit c) din OUG 158/2005 cu o valoare a venitului asigurat în contract cuprinsă între salariul minim brut pe țară și limita maximă de 12 salarii minime brute pe țară.
 

Persoanele care încheie un contract de asigurare pentru concedii medicale și indemnizații pentru maternitate prevăzute la art. 2 alin (1) lit c) din OUG 158/2005 nu sunt automat asigurate și pentru concedii medicale și indemnizații prevăzute la art. 2 alin (1) lit a), b) și d) din OUG 158/2005.

 

Persoanele care încheie un contract de asigurare pentru concedii medicale și indemnizații pentru maternitate prevăzute la art. 2 alin (1) lit c) din OUG 158/2005 se pot asigura și pentru concedii medicale și indemnizații prevăzute la art. 2 alin (1) lit a), b) și d) din OUG 158/2005  la un venit cuprins între salariul minim brut pe țară și limita maximă de 3 salarii minime brute pe țară.

 

Contribuția pentru fiecare asigurare este distinctă și însumează 1% din venitul ales pe fiecare asigurare în parte, conform pct 3.2 și 3.3 din contractul de asigurare la concedii și indemnizații de asigurări sociale de sănătate. Pentru a beneficia de decontarea concediului medical persoanele fizice prevazute la art. 1 alin (2) din OUG 158/2005 trebuie să îndeplinească stagiul minim de asigurare, prin plata contribuției de 1% la venitul ales pentru fiecare tip de asigurare în parte.

 

Dreptul al concedii medicale decontate de către CASMB este condiționat de asigurarea la concedii și indemnziații de asigurări sociale de sănătate și de îndeplinirea stagiului minim de cotizare de 6 luni în ultimele 12 luni anterioare lunii concediului medical conform art. 7 din OUG 158/2005, cu modificările și completările ulterioare.

 

Contractul de asigurare la concedii și indemnziații de asigurări sociale de sănătate produce efecte de la data înregistării și nu se poate încheia retroactiv.

_____________________________________

 

Documente necesare pentru a încheia un contract de asigurare la concedii și indemnziații de asigurări sociale de sănătate:
 

- Contract de asigurare la concedii și indemnizații de asigurări sociale de sănătate

- Act de identitate

- Declarație fiscală (D212 – Declarație Unica PF)

_____________________________________

 

Acte pentru obținerea indemnizației de asigurări sociale, solicitanții trebuie să depună următoarele documente:
 

A. Concedii medicale inițiale:

- Cerere tip privind solicitarea indemnizației de asigurări sociale de sănătate (Anexa 9)

- Concediu medical (exemplar alb și roz)

- Dovada achitării contribuției pentru concedii și indemnizații (chitanță/OP) în vederea verificării stagiului de asigurare

- Extras de cont al titularului cererii privind solicitarea indemnizației de asigurări sociale de sănătate

 

       B.Concedii medicale în continuare:

-Cerere tip privind solicitarea indemnizației de asigurări sociale de sănătate (Anexa 9)

- Concediu medical (exemplar alb și roz)

- Extras de cont al titularului cererii privind solicitarea indemnizației de asigurări sociale de sănătate

 

